[{"text_idx": "#000000", "text": "Laagi ja Miileni viis ku\u0308simust"}, {"text_idx": "#000001", "text": "AvalehtLiigadHendrik Rikand: kogu naiskonna jaoks oli magus alistada Ojametsa juhendatav noortekoondis, kellelt oodatakse ta\u0308navu pa\u0308ris palju"}, {"text_idx": "#000002", "text": "Share this postClose sharing boxHendrik Rikand: kogu naiskonna jaoks oli magus alistada Ojametsa juhendatav noortekoondis, kellelt oodatakse ta\u0308navu pa\u0308ris paljuTwitterFacebookLinkedIn"}, {"text_idx": "#000005", "text": "Kohtumine oli eriline eelko\u0303ige vo\u0303istkondade peatreenerite to\u0303ttu, sest mo\u0303ne aasta eest Tartu naiskonna Eesti ja Balti parimaks klubiks kergitanud Andrei Ojamets juhendab ta\u0308navusest hooajast Audentese noori. Tartu nu\u0308u\u0308dne loots Hendrik Rikand oli aga klubi edukamatel aastatel Ojametsa ko\u0303rval abitreener."}, {"text_idx": "#000007", "text": "Ma\u0308ngu murrang na\u0308hti a\u0308ra juba avavaatuses, kus tartlannad tulid va\u0308lja 14:18 kaotusseisust ja vo\u0303tsid 25:22 geimivo\u0303idu. Kaks ja\u0308rgmist geimi olid u\u0308hepoolsemad. Katariina Vengerfeldt ja Ingris Suvi to\u0303id vo\u0303itjatele 12 ning Gerli Gull 10 punkti. Ku\u0308laliste resultatiivseimaks to\u0303usis Liisbet Pill, kelle arvele kogunes 10 punki. Ru\u0308nnakul na\u0308itasid vo\u0303o\u0303rustajad 46-protsendilist efektiivsust, Tallinna esinduse sama na\u0308itaja oli 35%. Blokipunkte kogusid tartlannad 8 ja servia\u0308ssasid 7, kaotajate samad na\u0308itajad olid 4 ja 3."}, {"text_idx": "#000009", "text": "\u201cMa arvan, et me suutsime avageimis kaotusseisus pea ku\u0308lmana hoida ja rasked hetked a\u0308ra kannatada. Tegime va\u0308he lollusi,\u201d ra\u0308a\u0308kis Rikand. \u201cKui saime Kuivoneni (Audentese liider Eva Liisa Kuivonen \u2013 toim.) kolmel korral ja\u0308rjest blokiga kinni, tekkis Audentesel paanika ja tundus, et nad ei taastunudki sellest. Teise geimi otsustas a\u0308ra Salme Adeele Hollase pikk serviseeria.\u201d"}, {"text_idx": "#000012", "text": "Kui suur oli vo\u0303iduma\u0308ngus Tartu kogenuima liikme, 31-aastase sidema\u0308ngija Ann Starkopfi roll? \u201cAnn veab meie vo\u0303istkonda kaptenina va\u0308ga ha\u0308sti. Fakt, et me suutsime pea ku\u0308lmana hoida, oli paljuski just tema teene. Ta ei hakanud raskel hetkel midagi leiutama, vaid ja\u0308tkas tehtut ja see toimis. Ega Annil eelmisest hooajast ma\u0308ngukogemust eriti pole (po\u0303hisidema\u0308ngijana tegutses Liis Noormets \u2013 toim.), aga u\u0308tleme siis nii, et teda aitab elukogemus,\u201d vastas Rikand."}, {"text_idx": "#000014", "text": "Eesti naiskonnad ja\u0308tkavad Balti liigat sel na\u0308dalavahetusel, tartlased kohtuvad vo\u0303o\u0303rsil Alytuse ja Kaunasega. \u201cLoodame, et tagasi tulles on ainult ma\u0308ngutulemus positiivne, mitte miski muu,\u201d muigas Rikand."}, {"text_idx": "#000018", "text": "Rahvusnaiskonna kutse teenis seitse Audentese ma\u0308ngijat, samuti suur osa kogenumaid koondislasi"}, {"text_idx": "#000019", "text": "Kes valiti u\u0308lipo\u0303neva naiste meistriliiga hooaja su\u0308mboolsesse koosseisu?"}, {"text_idx": "#000020", "text": "Ta\u0308iesti uskumatu viienda geimi lo\u0303pu teinud Tallinna U\u0308likool/Kikas krooniti ta\u0308ismaja ees Eesti meistriks!"}, {"text_idx": "#000022", "text": "TU\u0308/Bigbank pa\u0308a\u0308stis Eesti klubiajaloo u\u0308hes erilisemas ma\u0308ngus viis meistritiitli-palli ja viis seeria viiendasse lahingusse!"}, {"text_idx": "#000023", "text": "Hollas Tartu naiste kadunud kindlusest: anname geimi a\u0308ra ja sealt la\u0308heb ma\u0308ng allama\u0308ge"}, {"text_idx": "#000025", "text": "Kikas ja\u0308i karukoopas peremeheks ja jo\u0303udis meistritiitlist ma\u0308nguvo\u0303idu kaugusele"}]